Diari Oficial de la Generalitat Valenciana


Sumari del DOGV 9523, del 31-01-2023 (2023/692)

Convocatoria #CMCVaCasa 2023. Cultura Online
--------------------------------------------

### Dades del document

Número de DOGV
:   9523

Data del DOGV
:   31-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/692


Data del document
:   23-01-2023

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Convocatoria #CMCVaCasa 2023. Cultura Online [2023/692]  
1. Objecte  
El Consorci de Museus de la Comunitat Valenciana (CMCV) té entre els seus objectius impulsar el coneixement i la difusió de l'art valencià. Per a això, obri una nova convocatòria pública dirigida a les persones professionals de l'art, la investigació i el pensament nascudes o residents en la Comunitat Valenciana.  
L'objectiu d'aquesta convocatòria és la selecció de 100 continguts culturals, tant nous com preexistents, procedents del camp de la teoria i la pràctica de les arts visuals en sentit ampli, que siguen accessibles des de plataformes digitals.  
El resultat d'aquesta convocatòria permetrà al CMCV difondre en línia, a través de la seua pàgina web i les seues xarxes socials, l'activitat artística, creativa i intel·lectual que constitueix el seu fonament de servei públic en l'àmbit cultural, alhora que contribuir a la generació de continguts de creació contemporània.  
A més, els continguts seleccionats seran objecte de la seua exhibició en el Centre del Carme Cultura Contemporània en una exposició temporal que tindrà lloc al llarg de l'any 2023.  
Els continguts se seleccionaran en atenció a:  
 El caràcter innovador de la proposta.  
 La capacitat d'experimentació amb llenguatges i discursos.  
 La qualitat i l'interés del projecte.  
 La contribució a la divulgació del panorama creatiu valencià.  
  
  
2. Dotació econòmica  
S'estableix una dotació econòmica per a cadascun dels projectes seleccionats de 2.000 ?.  
Dotació global de la convocatòria: 200.000 -  
Partida pressupostària assignada: 45633-23058-22009  
  
3. Persones beneficiàries  
Podrà optar a la convocatòria qualsevol persona, nascuda o resident en la Comunitat Valenciana, així com projectes de galeries de la Comunitat Valenciana, que desenvolupen el seu treball en el camp de les arts visuals en sentit ampli (teoria i pràctica).  
  
4. Termini de presentació de sol·licituds  
S'obrirà l'endemà de la seua publicació en el DOGV i finalitzarà el 15 de febrer de 2023. Al tancament d'aquest termini no s'admetrà cap sol·licitud.  
Les persones sol·licitants tindran un termini de 10 hàbils, després de finalitzar el termini de presentació, per a esmenar la documentació, si així li fora requerit des del CMCV. Si no ho feren, se li tindrà per desistida de la seua petició, prèvia resolució d'exclusió (art.68 Llei 39/2015).  
  
  
5. Presentació de sol·licituds  
Podrà presentar-se únicament una proposta per cada persona sol·licitant.  
Totes les sol·licituds es presentaren en format digital a través de l'aplicació disponible en el lloc web del CMCV: www.consorcimuseus.gva.es  
Les sol·licituds hauran d'adjuntar la següent documentació:  
- Inscripció en línia degudament emplenada (disponible en la web www.consorcimuseus.gva.es), incloent l'enllaç operatiu a l'obra proposada en el format que es vaja a reproduir.  
- Fotocopia DNI / passaport per totes dues cares en format pdf. En el cas que el naixement no siga en la Comunitat Valenciana però es residisca en ella, en el mateix pdf ha d'aparéixer el DNI per totes dues cares i el Certificat d'Empadronament en la Comunitat Valenciana vàlid i actualitzat.  
- Certificat d'estar al corrent de les obligacions tributàries.  
- Certificat d'estar al corrent de les obligacions enfront de la Seguretat Social.  
  
6. Procés de selecció  
Per a la valoració i selecció de les sol·licituds presentades es constituirà un jurat integrat per professionals de diferents camps de la creació contemporània, i presidit per la Presidenta de la Comissió científic-artística del CMCV o persona en qui delegue, d'acord amb el Codi de Bones Pràctiques en la Cultura Valenciana, garantint la presència de representants de la societat civil, de persones expertes en la matèria i del CMCV.  
  
Aquest jurat està format per:  
- Cristina Ghetti, artista visual, a proposta de AVVAC, Artistes Visuals de València, Alacant i Castelló.  
- Luisa Pastor Mirambell, doctora en Belles Arts i Gestora Cultural, a proposta de AVCA, Associació Valenciana de Crítics d'Art.  
- Alejandra Bueno, artista visual, a proposta de MAV, Mujeres en las Artes Visuales.  
- Ángel Mártinez, president de l'ADCV, a proposta de ADCV, Asociación de Diseñadores de la Comunitat Valenciana.  
- Virginia Murcia García, directora d'arte, dissenyadora i investigadora, a proposta de APIV, Associació de professionals de la Il·lustració Valenciana.  
- M.ª Carmen Amoraga Toledo, directora general de Cultura i Patrimoni i Presidenta de la Comissió Científic Artístic del Consorci de Museus de la Comunitat Valenciana.  
- José Luis Pérez Pont, director-gerent del Consorci de Museus de la Comunitat Valenciana  
Els projectes es valoraran tenint en compte els següents criteris:  
  
- Interés i qualitat del contingut proposat: fins a 6 punts  
- Caràcter innovador de la proposta: fins a 3 punts  
- Trajectòria de la persona sol·licitant: fins a un 1 punt  
Es desestimaran aquelles propostes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat triarà fins a 100 continguts culturals que seran els seleccionats i podrà indicar fins a 10 més, que quedaran com a reserva en cas que alguna de les persones seleccionades renunciara. En cas que els projectes no s'adapten a l'objecte i els criteris establits, el jurat podrà deixar desert el nombre de projectes que així decidisca.  
La notificació de les propostes seleccionades pel jurat es realitzarà mitjançant la seua publicació en el DOGV i en la pàgina web del CMCV (www.consorcimuseus.gva.es). A més, es notificarà aquesta resolució a totes les persones participants per correu electrònic.  
Contra la decisió podrà interposar-se, de conformitat amb el que es disposa en l'art. 123 de la Llei 39/2015 de Procediment Administratiu Comú de les Administracions Públiques, recurs potestatiu de reposició en el termini d'un mes a comptar des del següent a la seua notificació/publicació davant el mateix òrgan que va dictar l'acte.  
Els projectes no seleccionats seran destruïts i els materials adjuntats electrònicament seran eliminats del servidor corresponent.  
  
El CMCV es compromet a no distribuir ni fer ús de la informació dels projectes no seleccionats.  
  
8. Compromís d'acceptació  
La present convocatòria és un procés de selecció de propostes, que es formalitzarà posteriorment mitjançant un contracte de cessió de drets d'autoria exclòs de la LCSP, tot això en aplicació de les bones pràctiques en matèria de gestió cultural, sense que la mateixa tinga la consideració de plec administratiu, ni forme part del procediment administratiu, més enllà de la selecció i que les persones participants accepten, amb la seua participació, les condicions incloses en aquestes. Les persones que siguen seleccionades, seran contractades conforme legalment procedisca.  
Les persones les propostes de les quals siguen seleccionades hauran de signar digitalment el contracte d'honoraris per cessió de drets de reproducció digital que el CMCV els trasllade. Tal document tindrà per objecte regular els compromisos als quals s'obliguen totes les parts, així com establir la regulació dels incompliments.  
  
És necessari tant per a la signatura del contracte com per a la posterior facturació disposar de certificat digital o signatura electrònica en vigor i vàlida. És indispensable per a poder rebre els pagaments presentar al CMCV els certificats que demostren estar al corrent de les seues obligacions tributàries i enfront de la Seguretat Social.  
Els projectes seleccionats seran reproduïts a través dels propis enllaços que determinen les persones que els proposen, i que estaran enllaçats en la pàgina Web del CMCV/CCCC, sent responsabilitat de les autores i els autors que els mateixos siguen canals segurs així com la protecció dels seus drets d'autoria. Durant el període de duració del contracte, en el mitjà de reproducció s'haurà de fer referència a la col·laboració del CMCV conforme s'indique.  
  
9. Pagament  
El pagament a les persones beneficiàries s'efectuarà mitjançant transferència bancària, prèvia aportació de les factures reglamentàries a través de l'aplicació FACE, i una vegada formalitzat el contracte d'honoraris per cessió de drets de reproducció digital i entregat el contingut cultural per a la seua reproducció, sempre d'acord amb la disponibilitat de tresoreria.  
  
10. Termini d'Execució  
El termini contemplat per a la cessió de drets de reproducció digital serà el comprés des del moment de la signatura del contracte fins al 30 de maig de 2024.  
Els continguts seleccionats hauran d'estar disponibles per a la seua difusió pels canals establits des del moment de la signatura del contracte d'honoraris per cessió de drets de reproducció digital.  
  
11. Obligacions de les persones beneficiàries  
Les persones beneficiàries es comprometen a cedir els drets de reproducció digital del contingut seleccionat durant el termini d'execució acordat amb el CMCV. Qualsevol possible modificació de la proposta seleccionada haurà d'estar prou motivada i ser autoritzada prèviament pel CMCV.  
Les persones beneficiàries seran les úniques responsables que els materials presentats siguen originals i de la propietat dels drets d'autoria, amb les conseqüències que el seu incompliment poguera implicar.  
  
En cas d'incompliment, les persones beneficiàries es comprometen al reintegrament de la quantitat abonada.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, vetlant en tot moment pels drets de les persones seleccionades i la integritat dels continguts culturals seleccionats. Es compromet així mateix a complir els terminis acordats respecte a l'execució del projecte.  
  
El CMCV es compromet a dur a terme una correcta difusió del projecte, tant en la seua pàgina web com en les diferents plataformes digitals.  
  
13. Prerrogatives del CMCV  
Els continguts culturals seran propietat de les autores i els autors, reservant-se l'entitat el dret de reproducció o utilització per a fins de comunicació o promocionals.  
  
14. Acceptació  
La participació en aquesta convocatòria suposa l'acceptació integra d'aquestes bases.  
  
València, 23 de gener de 2023.- El gerent del Consorci de Museus de la Comunitat Valenciana: José Luis Pérez Pont.